AB-Tekstinkäsittely

Henkilö osaa laatia yritykselle yhtenäiset asiakirjamallit eli -pohjat, jotka on valmiiksi aseteltu eri käyttötarkoituksiin. Pohjat voivat olla standardinmukaisia asiakirjoja tai esim. näytöllä täytettäviä lomakkeita. Ne voivat sisältää työskentelyä helpottavia painikkeisiin liitettyjä makroja. Pohjiin kuuluu myös tyylien (joukko nimettyjä muotoiluja) hallinta. Henkilö osaa tehdä sisällysluettelon monisivuisiin asiakirjoihin ja pystyy jäsentelemään ne järkevästi.
 * Tavoite**

Yhdistelytoimintojen avulla yksinkertaistetaan postitusrutiineja. Sisäinen tiedotus ja markkinointi tarvitsevat julkaisutoimintoja. Pienimuotoisen julkaisun tekeminen palstoineen ja kuvineen kuuluu tavanomaiseen toimintaan. Tiedon tallentaminen eri muodoissa erilaisiin tarkoituksiin on myös hallittava (esim. pelkän tekstin lähettäminen kirjapainoon ilmoituspohjaan liitettäväksi).


 * Asiakirjan muotoileminen**

**Lomakepohjien käyttö**
 * oletusasetusten muuttaminen
 * työkalurivien/-valikoiden mukauttaminen
 * tyylit
 * asiakirjastandardit
 * sisällysluettelon laadinta ja jäsentely
 * hakemiston luonti
 * pitkien asiakirjojen hallinta
 * tiedostomuodot
 * palstoitus, pienimuotoisen julkaisun tuottaminen
 * asiakirjan jakaminen

**Yhdistelytoimintoja**
 * yksilöllisten lomakepohjien luonti ja asiakirjamallit

**Muut toiminnot**
 * joukkokirjeet ja tarrat
 * poiminta


 * kuvien ja piirtotyökalujen käyttö
 * makrot (nauhoitus)
 * taulukon käsittely

**Opiskelumateriaali**

AB-osaajan sivut tarjoaa opiskelumateriaalia Tietokoneen käyttäjän AB-kortin sisältöjen harjoitteluun.

Tietokoneen käyttäjän AB-kortti koostuu neljästä osakokeesta eli moduulista joista Yhteiskäyttö on pakollinen osa ja lopuista seitsemästä voi valita haluamansa. Osasuorituksista saa todistukseksi opintokortin, ja kun kaikki neljä moduulia on suoritettu, saa varsinaisen todistuksen Tietokoneen käyttäjän AB-kortin.

**Pakollinen moduuli:** Yhteiskäyttö **Valinnaiset moduulit:** Tekstinkäsittely Taulukkolaskenta Tietokannat Julkaisu ja kuvankäsittely Verkkojulkaisun hallinta Digitaalinen viestintä Tietoliikenne

Moduulit voi suorittaa yksi kerrallaan haluamassaan järjestyksessä.

**Koetilanne**

Kuhunkin näyttökokeeseen saa käyttää aikaa 2 h 15 min. Näyttökokeissa saa pitää muistiinpanot ja ohjekirjat tukena.

**Suorituspaikkoja**

Suorituspaikat löytyvät TIEKEN sivuilta osoitteesta @http://www.tieke.fi/ajokortti (Suorituspaikat)

**Tietokoneen käyttäjän AB-kortti**

Tietokoneen käyttäjän AB-korttitutkinto on vaativa, pääosin valinnaisista osista koostuva jatkotutkinto. Se tarjoaa sinulle erikoistumismahdollisuuden juuri niihin tietotekniikan osa-alueisiin, joita tarvitset työssäsi tai jotka sinua erityisesti kiinnostavat.

AB-kortin osakokeet 1 + 3

Tutkinto muodostuu yhdestä pakollisesta, yhteiskäyttöön keskittyvästä osasta ja kolmesta valinnaisesta osasta. Valinnaisia vaihtoehtoja on seitsemän ja niiden aiheet ovat tekstinkäsittely, taulukkolaskenta, tietokannat, julkaisu ja kuvankäsittely, verkkojulkaisun hallinta, digitaalinen viestintä sekä tietoliikenne.

Näyttökoe

Näyttökokeisiin voi osallistua eri koulutusorganisaatioissa eri puolilla Suomea. Tutkintoon voi valmentautua eri tavoilla: opiskelemalla itsenäisesti, osallistumalla koulutukseen tai menemällä suoraan näyttöön. Näyttökokeen kesto on enintään 2 t 15 min. Esitietovaatimuksena on Tietokoneen käyttäjän A-korttisuoritus.

Lisätietoa Tieke ry:n sivuilta []

Esimerkkitehtävä < linkki ei toimi

Yrityksen yhtenäisiä asiakirjoja luotaessa on tärkeää hallita tekstinkäsittelyohjelman edistyneet toiminnot. Niiden avulla päästään rutiininomaisten perustyövaiheiden toistamisesta, ja voidaan keskittyä olennaisempaan eli sisältöön. Joukkokirjeitä ja osoitetarroja tarvitaan monissa yhteyksissä. Perustarjouksen tai -kirjeen pohjat on hyvä olla valmiiksi luotuina, koska niiden tarve on lähes päivittäistä.

Harjoittelemalla saavutat taidot, jotka edesauttavat sinua työssäsi. Harjoitukset linkistä pääset harjoituslistaan. Listasta voit valita ne harjoitukset jotka koet tarpeellisisksi omaa työtäsi varten.

Harjoitus 1
Tämän harjoituksen avulla kertaat tekstinkäsittelyn perustoimintoja. Tallenna harjoitus omalle koneellesi klikkaamalla Harjoitus -linkin päällä hiiren oikeaa korvaa ja valitsemalla "Tallenna Kohde Levylle".

Harjoitus 2
Tämän harjoituksen avulla opit tekemään pienimuotoisen esitteen, seuran lehden tms. MALLI ESITTEESTÄ

Taitettu A5 kokoinen esite, kutsu tms.
1. Määrittele sivunasetuksista paperin kooksi A4 vaakaan. 2. Valitse Muotoile-valikosta Palstat ja tee seuraavat valinnat · kaksi palstaa · palstojen väli 3 cm · viiva välissä (viiva näkyy asiakirjassa palstojen välissä). 3. Mieti mikä tulee olemaan etusivu, takasivu ja keskiaukeama, kun taitat A4 kokoisen vaaka-arkin kahtia. 4. Tee ensi etusivu (oikea puoli)/takasivu (vasen puoli) 5. Kirjoita kutsu etusivulle ja hae aiheeseen sopiva kuva. Jos käytät reunat/kehykset kuvia, on sinun kirjoitettava teksti kehyksen päälle. Piirtotyökalujen tekstikehyksen avulla onnistut lisäämään tekstiä kehykseen. 6. Takasivulle on hyvä laittaa kutsun lähettäjän tiedot. Myös kuvagallerioista löytyvät erottimet sopivat hyvin takasivun alareunaan. 7. Kirjoita kutsun sisältö keskiaukeaman oikean puoleiselle palstalle. Muotoile tekstiä mieltymystesi mukaisesti kursivointia, lihavointia, tasauksia, fonttin tyyli(esimerkissä on käytetty Book Antiqua), fontin koko, fontin väri jne… 8. Tarkista, että olet tehnyt jokaiselle palstalle tekstiä ja kuvia. 9. Tulosta esite kaksipuolisena. Ensin tulostetaan toinen sivuista, tulostetun sivun toiselle puolelle tulostaminen tapahtuu viemällä tulostettu sivu kirjoittimeen.

**VINKKEJÄ** · tyhjälle palstalle siirtyminen valikosta Lisää/Vaihto. · poista palstojen välissä oleva viiva ennen kuin tulostat työsi.

Harjoitus 3
Tämän harjoituksen avulla opit korjaamaan aikaisemmilla ohjelmaversioilla tehtyä tekstiä. Tallenna harjoitus omalle koneellesi klikkaamalla Harjoitus -linkin päällä hiiren oikeaa korvaa ja valitsemalla "Tallenna Kohde Levylle". Jos tarvitset apua korjauksiin tutki tiedoston harjoitus3_ohjeet sisältö.

Harjoitus 4
Tämän harjoituksen avulla opit muokkaamaan pitkiä asiakirjoja tyylien avulla. Tallenna harjoitus omalle koneellesi klikkaamalla linkin päällä hiiren oikeaa korvaa.

Harjoitus 5
Tämän harjoituksen avulla opit muotoilemaan standardiasetellun asiakirjan ja kokeilet makron nauhoittamista. Tallenna harjoitus omalle koneellesi klikkaamalla linkin päällä hiiren oikeaa korvaa.